2-3 Mga Likas na Kalamidad 2-3-1 Paghahanda laban sa pagdating ng Sakuna Sapagkat ang bansang Hapon ay dumadanas ng 4 na panahon (Tag-sibol, Tag-init, Tag-lagas, at Tag-lamig), at may dumarating na mga sakunang tulad ng malakas na pag-buhos ng ulan (at pagbaha), Bagyo, atbp ayon sa panahon nito. Habang sa panahon ng Tag-sibol hangang sa pagdating ng Tag-init ay madaling bumuhos ang malakas na ulan na nagmumula sa dagat, sa paglapit ng Tag-lagas naman nagsisidatingan ang mga Typhoon o malalaking Bagyo. Maaaring magdulot ang mga bagyong ito ng mga landslide, pagbabaha, at iba pang sakuna. Maghanda sa pamamagitan ng pag-alam kung saan ang mga mapanganib na lugar, at ang inyong nakatakdang pook-likasan (evacuation center) at iba pa sa inyong lugar. Ugaliin na maging laging handa laban sa pagdating ng sakuna. Ang bansang Hapon ay kabilang sa mga bansang palagiang dinadatnan ng lindol. Kapag nagkaroon ng malaking lindol, maaaring magdulot ng malaking sakuna sa pamamagitan ng pagpatumba ng mga gusali, pagsanhi ng mga sunog, at iba pa. Upang ma-ibsan ang pahamak na dulot ng lindol, ugaliing maghanda laban sa pagdating nito. Kasama na rito ang paghahanda laban sa tinatayang pagdating ng isang malaking lindol sa distrito ng Tokai "Tokai Jishin". Karagdagan dito, maaaring magkaroon ng napakalaking lindol "Nankai Trough Kyodai Jishin" dahil sa "Tokai Jishin". Kung nagkaroon ng napakalaking lindol, maaaring magdulot ng malaking sakuna sa iba't ibang area sa pamamagitan ng pagyanig at tsunami o seismic sea wave. Para mabawasan ang pinsala kahit konti, naghahanda ang gobyerno para ipaalam sa mamamayan ang mga impormasyon sa pamamagitan ng TV, radio, o iba pang paraan bago dumating o magkaroon ng lindol. Kailangan din natin ang mangulekta ng mga impormasyon at pagpasyahan natin sa ating sarili sa oras na kinakailangan ang lumikas para protektahan ang sariling buhay at ang pamilya. "Gabay sa paghahanda para sa kapahamakan sa siyudad ng Nagoya" 2-3-2 Ukol sa Pagtitipon ng Mga Impormasyon sa Oras ng Kalamidad Sa oras na magkaroon ng lindol, bagyo, malakas na pagbuhos ng ulan ay mahalaga ang may sapat na mga impormasyon upang malaman ang mga wastong aksyong gagawin sa oras ng kalamidad nang sa gayon ay mapangalagaan ang sariling buhay at ang mga ari-arian. ①Prediksyon sa mga pinsala at pagsusuri sa mga lugar na maaaring lilikasan ⑴ Hazard map sa lindol, tsunami, baha ⑵ Gabay sa paglikas sa Nagoya ⑶ Apps ng lungsod ng Nagoya sa Disaster Prevention ②Mapagkukunan ng mga impormasyon sa oras ng kalamidad ⑴ Pampublikong website(Pampublikong website ng lungsod ng Nagoya, Nagoya International Center) ⑵ Email Service(Emergency Alert Email, Impormasyon sa Disaster Prevention ng Kizuna Net) ⑶ Disaster Prevention Speaker, at Radio Broadcasting Service ⑷ Nagoya Disaster Prevention Radio, at Nagoya Disaster Prevention Radio Apps ⑸ SNS(Twitter, Facebook) ⑹ Nagoya City Flood Prevention System ⑺ Nagoya Project to Limit the number of Casualties ⑻ Safety Tips ⑼ Website sa iba't ibang wika(Japan Meteorological Agency, NHK) 30
2-3-3 Ukol sa Lugar ng Nakatalagang Emergency Evacuation Shelter at Nakatalagang Emergency Evacuation Center Ang lungsod ng Nagoya ay mayroong itinatag na pook-likasan "Emergency evacuation place" upang maprotektahan ang sariling buhay, ito ang magiging takbuhan mula sa mapanganib na kalamidad. Ang pasilidad na "Evacuation shelter" ay ginagamit bilang malawakang likasan sa panahong hindi makauwi dahil nasunugan ng bahay, dito pansamantalang mamumuhay habang inoobserbahan pa ang kalagayan ng pinangyarihan. Itinatag ang Emergency evacuation place para sa bawa't kalamidad, maaring lumikas sa (=Tsunami shelter building) sa panahong magkaroon ng tsunami, pag-baha/pag-apaw ng tubig. Mangyaring tignan ang bawa't pook-likasan Emergency evacuation place at Evacuation shelter na nakapahayag sa "Nagoya shelter guide". Mangyaring unang tandaan ang mga daanan sa paglikas at suriin ang mga delikadong lugar bago lumikas. Ang Pagkakasunud-sunod na Gagawin sa Paglikas Mayroong disaster o kalamidad! Magagawa mo bang iligtas ang iyong buhay sa loob ng iyong bahay? Oo. Hindi. Titigil sa bahay Pumunta itinalagang Emergency Evacuation Center Center na dapat puntahan lugar na dapat p sa Wala ng pangamba ng disaster Nasira ang aking bahay, at imposible akong makauwi Oo. Hindi. Pumunta sa itinalagang Evacuation Center Umuwi sa bahay Higit na kailangan na alamin ng mas maaga ang tungkol sa maaring magbigay panganib at pinsala sa paligid ng bahay ayon sa mga nakasaad sa "Earthquake Hazard Map ng inyong pook" at sa "Flooding Hazard Map ng inyong pook" at "Hazard map sa pagbaha / Hazard Map sa pag-apaw ng tubig ng inyong pook". Para sa karagdagang detalye, tingnan ninyo ang official website ng Nagoya City o sumangguni sa inyong lokal na ward office o sa 31
Nagoya International Center. 2-3-4 Alamin ang Mga Gagawing Aksyon sa Paglikas Ang paghahanda sa paglikas ay napakahalaga. Mangyaring lumikas sa ligtas na lugar ayon sa tuntunin ng inyong ward office, ng pulisya, ng kagawaran ng bumbero, mga boluntaryong kapisanan laban sa kalamidad, o kung nasa panganib ng laki ng tubig sa dagat dulot ng pag-baha, tsunami, mga landslide, mga nangibang bahay o sa papalaganap na sunog. (1) Bago lumikas, siguraduhin na wala ng mga apoy o sunog. Isarado ang mga gas breaker ng koryente. (2) Huwag kalimutan na mag-iwan ng mensahe sa bahay ng inyong kinaroroonan, kung saan hahanapin o matatawagan, ang katayuan ng kalusugan o katawan bago lumisan. (3) Magsuot ng maginhawang damit, at huwag kalimutan na pangalagaan ang inyong ulo kung maganap ang lindol. (4) Lumikas na dala ang mga bagay para sa oras ng kagipitan sa inyong bag na nasa likod na meron pagkain at importanteng gamit para sa loob ng tatlong araw. (5) Maglakad sa paglikas, huwag gumamit ng sasakyan. (6) Hawakan ng mahigpit ang kamay ng matatanda at mga bata. (7) Pag-planuhan at pag-desisyunan ninyong mag pamilya ang ukol sa paglulugaran sa itinatag na Emergency evacuation place at Evacuation shelter. (8) Kung pupunta sa Emergency evacuation place at Evacuation shelter ay iwasan ang mga makikitid na kalye at huwag lumakad malapit sa baybay ng mga ilog. (9) Sa oras na makaramdam ng lindol, kahit hindi matiyak sa pagtingin kung may tsunami, lumayo kaagad sa baybay. (Sa ipinapalagay na tsunami sa lungsod na ito, walang puting bula kundi aangat ang ibabaw ng dagat.) (10) Kahit na tsunami advisory pa lamang ang ipinatatalastas, humiwalay sa mga lugar na malapit sa dagat. (11) Maaaring paulit-ulit ang pagsugod ng isang Tsunami. Pakiramdaman ang lagay mga bagay at maghintay sa isang ligtas na lugar hanggang matanggal ng mga kinauukulang awtoridad ang Tsunami warning o advisory. 2-3-5 Mga Paghahanda sa Lindol Mahirap hulaan ang pagdating ng lindol. Samakatuwid, mahalaga na ipagpatuloy natin ang mga nararapat na paghahanda at ang dapat gawin sa oras ng kagipitan. Mangyaring sundin ang mga sumusunod na pang-araw-araw na pag-iingat: (1) Para makapag-ugnayan at maka-iwan ng mensahe para sa pamilya tumawag lamang sa bilang 171 at mga service ng message board para sa oras ng sakuna. Pag-usapan ito ng pamilya. (2) Patibayin ang mga kasangkapan sa bahay para hindi ito matumba o malaglag sa oras ng Lindol. (3) Maghanda ang flashlight, radyo, pagkain, inuming tubig at ilagay ang mga ito kasama ng inyong mga "valuables" (tulad ng wallet, pera, atbp.) sa isang bag. (4) Suriin ang tibay ng kinatatayuan ng iyong bahay o gusali. (5) Huwag maglagay ng mga bagay na madaling sumiklab sa tabi ng kalan at iba pa. (6) Maghanda ng pamatay ng apoy o mga balde ng tubig bilang paghahanda kung sakaling magkakaroon ng sunog. (7) Suriin ang itinatag na Emergency evacuation place at Evacuation shelter at mga daanan sa paglikas. (8) Sa oras na ipahayag ang babala ukol sa impormasyon ng Tokai Earthquake, mangyaring suriing muli ang mga isinagawang paghahanda sa oras na magkaroon ng lindol at gawin ang ligtas na aksyon sa oras ng kalamidad. (9) Kung maaari, sumali sa mga aktibidad ng iba't-ibang volunteer groups sa paghahanda sa panahon ng kalamidad. 32
2-3-6 Sa Oras na Lumindol Kahit na anong hinahon sa pang-araw-araw na buhay, maaaring mataranta sa oras ng mga kagipitan. Para maging mahinahon, ang mga sumusunod ay dapat pag-aralan upang maging bahagi ng inyong ugali o asal: (1) Pag lumindol ng napakalakas at hindi kayo makagalaw, huwag muna kayo kumilos, umupo lamang at iligtas ang ulo ninyo. (2) Pag kaya ninyong kumilos, pangalagaan ang inyong ulo sa pamamagitan ng pagsuot ng helmet o malambot at makapal na panapin, at magtago sa kuwarto na pinatibay ang mga gamit para hindi tumumba o sa ilalim ng matibay na bagay kagaya ng mesa. (3) Buksan ang pintuan para siguradong makalabas. (4) (5) Mag-ingat sa bumabagsak na mga kristal sa loob ng bahay. (6) Kung lalabas ng bahay, maging mahinahon. (7) Maghanda ng mga daanan sa paglikas, at lumikas patungo sa pinakaligtas na daanan. (8) Magtamo ng wastong kaalaman sa pamamagitan ng radyo at TV. (9) Mag-ingat sa mga guho na galing sa mataas na lugar o bundok at laki ng tubig sa dagat dulot ng tsunami. Isara ang gas at patayin ang apoy pag tapos ng paglindol . 2-3-7 Ukol sa Tsunami Sa oras na mangyari ang lindol, ipahayag ang babala sa tsunami ng Isei o Mikawa Bay, may babala sa napakalaking tsunami, ay magbibigay ng utos ang lungsod ng Nagoya sa mga (※) ward o lugar sa paglikas at papayuhan ang lahat na lumikas sa matataas na lugar. Sa oras na walang malilikasang matataas na lugar sa inyong kinaroroonang lugar ay lumikas sa Tsunami Evacuation Building. Ang rekomendasyon sa paglikas ay ipapahayag sa pamamagitan ng disaster prevention speaker at emergency broadcasting car. *Ward o lugar sa paglikas Babala sa Tsunami:parte ng Minatoku Babala sa napakalaking Midoriku ■Tsunami Evacuation Building (Itinalagang lugar likasan sa oras na mangyari ang tsunami) Sa oras na mangyari ang lindol, ipahayag ang babala sa tsunami ng Isei o Mikawa Bay, may babala sa napakalaking tsunami, ito ang pansamantalang lilikasang lugar. Ang Tsunami Evacuation Building ay may karatulang nakapaskil sa harap at likuran ng gusali gaya ng makikita sa kanang larawan. Ward o lugar sa 2-3-8 Mga Paghahanda sa Bagyo at Malakas na Pagbuhos ng Ulan Mag-ukol ng mahalagang pansin sa mga palagay tungkol sa panahon ng bagyo at malakas na pagbuhos ng ulan (buwan ng Hunyo hanggang Oktubre). Kung may papalapit na bagyo sa inyong lugar, bantayan ang mga ulat sa panahon at mangyaring sundin ang mga sumusunod na paghahanda: (1) Sa oras ng pagkawala ng koryente, maghanda ng flashlight, portable radio at bagong battery para dito. (2) Mag-ukol ng pansin sa mga palagay tungkol sa panahon sa pamamagitan ng radyo at TV. (3) Patibayin ang mga bintana at siguraduhin na sarado ang tabing ng mga bintana. (4) Itabi ang mga bagay na madadala ng malakas na hangin kagaya ng mga halaman sa paso o ang sampayan ng mga damit o itali ang mga ito nang matibay o mahigpit. (5) Huwag lumabas kung hindi kinakailangan. (6) Sa mga lugar na madaling bumaha, ilagay ang mga kagamitang bahay sa mataas na puwesto. (7) Maghanda ng mga pagkain, inuming tubig, kagamitan o panustos sa paggagamot at iba pa (8) Ihanda ng mga pagkain at mahahalagang bagay at iba pa para sa mabilis na paglisan. (9) Sa mga delikadong lugar na maaaring magkaroon ng baha, maghanda nang mabilis na paglikasan sa anumang oras. (tingnan ninyo ang hazard map ng pagbaha) (10) Alamin ng maaga ang lokasyon ng mga itinatag na Emergency evacuation place at Evacuation shelter na nasa official website ng Nagoya city o sa ward office. 33
2-3-9 Ukol sa Babala / Alarma at Impormasyon sa Paglikas <Babala / Alarma sa lagay ng Panahon> Babala Ipinapahayag ang babala sa oras na may pinangangambahang mangyari ang kalamidad. ・Maging alerto, makinig ng balita at alamin ang sitwasyon sa labas ・Suriin ang kakailanganing disaster goods at alamin ang lilikasang lugar ・Paghahanda sa oras ng kalamidad, suriin ang mga gamit sa labas ng bahay Ipinapahayag ang alarma sa oras na mangyari ang matinding kalamidad. Alarma ・Maging alerto sa mga impormasyon batay sa paglikas, at agad na lumikas sa oras na kakailanganin ang agarang paglikas. Ipinapahayag ito sa oras na pinangangambahang mangyari ang matinding kalamidad. ・Agad na gumawa ng aksyon upang protektahan ang sarili. Special Alarm ・Agad na lumikas sa ligtas na lugar o evacuation center. ・Sa oras na delikado ang lumabas ay lumikas sa ligtas na lugar sa loob ng inyong bahay. Alamin ang mga sitwasyon ng paglikas sa pamamagitan ng mga balita sa radio, telebisyon o website. <Impormasyon sa Paglikas> (Ipapahayag ng lungsod ng Nagoya) [Alert Level 3] Paghahanda sa Paglikas / Pagsisimula ng paglikas sa Matatanda at iba pa Ipinapahayag ito sa pamamagitan ng broadcasting car, internet, telebisyon, radyo at iba pa, upang mapaghandaan ang mga gagawin bago isagawa ang paglikas. ・Simulan ang paglikas sa mga matatanda at bata na matatagalan sa paglilikas. ・Maliban sa mga nabanggit na tao sa itaas ay maging alerto at alamin ang mga impormasyon ng panahon at paghandaan ang paglikas. [Alert Level 4] Magbibigay ng rekomendasyon/payo ng agarang paglikas dahil pinangangambahang mangyari ang mga pinsalang gawa ng kalamidad. ・Sa pamamagitan ng broadcasting car / internet, maliban sa telebisyon / radyo ay ang Rekomendasyon / Payo ng Paglikas pagbubusina gamit ang disaster speaker. ・Agad na isagawa ang paglikas ng lahat. ・Sa oras na delikado ang paglikas sa lilikasang lugar, ay lumikas sa malapit na lugar kung saan may mataas na lugar na maaaring lilikasan. [Alert Level 4] Pagbibigay Instruksyon sa Paglikas (Emergency) Magpapahayag ng instruksyon sa agarang paglikas dahil pinangangambahang posibleng mangyari ang matinding pinsalang gawa ng kalamidad. ・Lumikas ang lahat sa ligtas na lugar. ・Lumikas sa ligtas at matataas na lugar malapit sa kinaroroonan maliban sa nakasaad na lugar lilikasan. [Alert Level 5] Impormasyon na Pagkakaroon ng Disaster o Kalamidad Ipinapahayag ito sa oras na magkaroon ng pangyayari sa kalamidad. ・Gumawa ng aksyon para proteksyunan ang sariling buhay. 34
2-3-10 Paggamit ng Telepono sakaling may dumating na kalamidad Maaaring maputol, magkagulo at mawala ang mga linya ng komunikasyon nang ilang araw sa pagdating ng isang malaking kalamidad katulad ng sunog na dulot ng isang lindol. Inaatasang magiging importante ang mga linya ng komunikasyon na ito sa Pagsagip at iba pang "Rescue Work" na maaaring isagawa sa paglipas ng sakuna. Alamin at paghandaan ang posibilidad na maiwasan ang pag gamit ng inyong telepono para sa mga hindi kailangan o hindi masyadong importanteng tawag o kaya naman ang pag dial ng pauli ulit.Kung hindi ninyo ma-contact ang mga na-declare na calamity zone, ay tumawag sa Emergency Number 171(telephone service), Disaster Emergency Message Board (web171), etc.,. 2-3-11 Ang Emergency Number 171 (phone service), Disaster Emergency Message Board (web171) ① Emergency Number 171 (telephone service) Sa pagdating ng isang malaking lindol o iba pang kalamidad, maaaring mahirapan makipag-alaman sa kani-kanilang mga kamag-anak o kaibigan, ang mga taong nasa lugar na tinamaan ng kalamidad, at maaaring manatili ang pagkagulo ng mga linya ng komunikasyon papunta at palabas ng lugar na nasakuna nang ilang araw. Upang makasiguradong may paraan upang mapaalam sa mga nag-aalalang mga kamag-anak, kaalam atbp. ang kalagayan ng kanilang kalagayan (kaligtasan), itinalaga ang emergency number 171. Maaari kayong mag-iwan ng mensahe sa Dial Center sa pamamagitan ng nasabing numero at sa gayong paraan makipag-alaman sa inyong mga kamag-anak o kaibigan kung kayo'y nasa isang calamity zone. Ukol sa Paraan sa Paggamit ・I dial ang [171], tumawag at sundin ang nakasaad na mga gabay ng paggamit at gawin ang pag-rekord at pakikinig sa mga mensahe. ・Maaaring gamitin ang sariling telepono, ISDN, pampublikong telepono, Hikari denwa (telepono) , at mga espesyal na pampublikong telepono na naka-install sa pamagitan ng NTT East Nihon o West Nihon sa panglikas na pasilidad sa oras na magkaroon ng kalamidad. Maaari ring gamitin ang selpon at PHS, para sa detalye makipag-ugnayan sa bawat telecommunication operator kung saan nag-avail ng linya ng sariling telepono. Bayad Libre ang pag-record at pakikinig sa mga mensahe gamit ang NTT WEST o NTT EAST. Kung nais gumamit ng ibang kumpanya ng telepono, makipag-ugnayan lamang sa mga tanggapan nila. impormasyon para sa Emergency Dial [171] sa wikang Ingles, bumisita lamang sa ◇Pag gumamit ng service na ito ・Para makatipid sa enerhiya para sa pag sagot sa inyong mga susunod na tawag, pumili muna kung sino sa mga miyembro ng pamilya, kamag-anak, at mga kakilala na kabilang sa mga apektadong lugar ang kokontakin. Tawagan sila sa numero ng telepono nila sa bahay o cellphone ・Sabihin ninyo ang kinakailangang impormasyon habang nakakapag-record ng mmensahe. ② Disaster Emergency Message Board Web171 Maliban sa mga Disaster Emergency Message Dial 171 (serbisyo sa telepono) para sa mga mensaheng boses, nagbibigay din ang NTT WEST ng isang serbisyo na nagbibigay-daan sa pag-record at pagtingin sa mga mensahe (text) na tinatawag na Disaster Emergency Message Board (Web171). Para sa karagdagang impormasyon tungkol sa Ingles na bersyon ng Disaster Emergency Message Board (Web171) paki tignan ang: Paraan sa Paggamit ・Pumunta sa at sundin ang mga direksiyon na nakasaad sa screen. Bayad Ang pagpaparehistro na impromasyong pangkaligtasan at pagtingin ay walang bayad. Maaaring malapat ang ilang mga hiwalay na mga singil para sa pag gamit ng data o bilang bayad sa internet connection, at mga bayarin sa dial-up na koneksyon. 35
③ Ukol sa Pagsali sa Pag-eksperiyensa ◇Araw ng Pagsali sa Pag-eksperiyensa ・Bawa't buwan o di kaya ay tuwing ika-15 ng buwan 00:00 ~ 24:00 ・Ika-1 ng Enero Unang 3 araw ng bagong taon (ika-1 ng Enero 00:00 ~ ika-3 ng Enero 24:00) ・Linggo ng Paghahanda sa Disaster (ika-30 ng Agosto 9:00 ~ ika-5 ng Septyembre 17:00) ・Linggo ng Disaster at Pagboboluntaryo (ika-15 ng Enero 9:00 ~ ika-21 ng Enero 17:00) ◇Panahon ng Pag-rekord ng Mensahe: ・Ang panahon ng pag-rekord ng mensahe ay sa panahon ng pag-eksperiyensa lamang. ◇Ang Charge o Babayaran sa Pagsali: ・Ang Disaster Message Dial no. (171) Libre ang charge para sa paggamit ng Center sa pag-iipon ng mga mensahe, at iba pa. Libre ang charge sa tawag sa kaso ng recording ng mensahe ng tawag mula sa tawag ng NTT Higashi Nihon o di kaya, sa NTT Nishi Nihon at sa replay o pag-ulit ng pakikinig ng tawag sa telepono. Tumawag po kayo sa bawa't kumpanya na nagpapadala ng impormasyon ukol sa charge sa tawag kapag magpapadala ng impormasyon mula sa tawag ng ibang kumpanya ng komunikasyon. ・Ang Disaster Emergency Message Board (Web171) Kahit gamit ng Pag-eksperiyensa, Maaaring mga singil para sa pag gamit ng data o bilang bayad sa internet connection. 2-3-12 Sentro ng Pag-iwas sa Sakuna sa Minato Sa lungsod na ito, may "Nagoya Municipal Minato Disaster Prevention Center" kung saan maaaring maranasan sa earthquake simulator ang intensity 7 na lindol na tunay na nangyari, at maaaring malaman ang kalagayan ng paglapit ng bagyo sa Ise Bay sa pamamgitan ng video, pagtatanghal ng tunog, ilaw at iba pa. Para sa mga karagdagaang impormasyon, magtanong sa "Nagoya Municipal Minato Disaster Prevention Center". Kinaroroonan:12-20, 1-chome, Koumei, Minato-ku, Nagoya (TEL 651-1100, FAX 651-6220) 36